मनीष तिवारी ने खत लिखकर अन्ना से मांगी माफी  
तिवारी ने लिखा है कि 25 अगस्त को अन्ना से अनशन तोड़ने की अपील करते वक्त उन्होंने अपने बयान पर खेद जताया था और वह अब फिर खेद जता रहे हैं।
कांग्रेस प्रवक्ता और सांसद मनीष तिवारी ने सामाजिक कार्यकर्ता अन्ना हजारे को चिट्टी लिखकर माफी मांग ली है। खत लिखकर मनीष ने कहा कि उन्हें अपनी कही बातों पर खेद है, जिसमें उन्होंने अन्ना को भ्रष्टाचार में लिप्त बताया था।  मनीष तिवारी ने चिट्टी में लिखा है कि 25 अगस्त को अन्ना से अनशन तोड़ने की अपील करते समय उन्होंने अपने बयान पर खेद जताया था और वह अब फिर अपने बयान पर खेद जता रहे हैं।  मनीष तिवारी के बयान के बाद अन्ना हजारे ने उन्हें मानहानि का नोटिस भेजा था। इधर, अन्ना के वकील ने बताया कि तिवारी के माफी मांगने के बाद अब ये मामला खत्म हो गया है।